Bacanaqlar serialının seriyalarının siyahısı

**"[[Bacanaqlar (film, 2009)|Bacanaqlar]]"** serialı 2009-cu ildən ATV-də yayımlanır. Serialda hadisələr iki bacanaq — Taleh (Elməddin Cəfərov) və Qismət (Elnur Hüseynov) üzərində cərəyan edir. 1-ci və 2-ci mövsümlərdə onlar kasıblıq şəraitində yaşayırdılar. Taleh fırıldaqçılıq edərək bir çox adamlardan, yaxınlarından, bacanağı Qismətdən pul alırdı. Onlar Şıdırğı qəzet-redaksiyasında redaktor vəzifəsində çalışırdılar. Əvvəllər baş vəzifə Xansuvara (Tərlan Nur-Yaşara) məxsus idi. Daha sonra isə baş vəzifə Teymur müəllimə (Teymur Məmmədova) keçdi. 2-ci mövsümün son seriyalarında Taleh etdiyi fırıldaqlardan peşman olaraq Moskvaya gedir. 3-cü mövsümdə artıq Taleh Moskvadan qayıdır və varlanır. Məhəbbət (Ramin Hacıyev) Talehin bacısı Sevda (Nigar Tofiqqızı) ilə evlənir. Qəmbər (Fərda Xudaverdiyev) isə Talehin ikinci bacısı Göyçək (Xanım Əliyeva) ilə evlənmək istəyir. Lakin sonda onunla Mətləb (Şükran Sultanov) evlənir. 4-cü mövsümdə Qismət işsiz qalır. Buna görə də ondan həyat yoldaşı Vəfa (Ləman İmanova) da bəzən üz döndərir. Taleh isə hər an onu evlərindən çıxarmağa çalışır. Qismətin babası Orduxan (Elnur Hüseynov) da onlarla birlikdədir. Mövsümün son seriyalarında Taleh ilə Arzu (Xəyalə Quliyeva) boşanır. 5-ci mövsümdə hadisələr 5 il sonra cərəyan edir. Taleh və Arzu barışmaq istəyirlər. Talehin evi 5 ilə yaxındır ki, təmirdədir. Arzu boşandığı üçün Qismətgildə qalır. Son seriyalarda Talehin evinin ustası Etibar (Coşqun Viləş) evi başqa adama satır. Qismətin işlətdiyi dərzi də bağlanır. Hər iki bacı Taleh və Qismətdən ayrılırlar. 6-cı mövsümdən etibarən artıq Talehlə Qismət eks-bacanaq, yeni qayın-yeznə olurlar. Taleh Qismətin bacısı Mətanət (Fidan Axundova) ilə evlənir. 7-ci mövsümdə Talehin artıq Mətanətdən gizli 3-cü həyat yoldaşı da olur. Son seriyalarda Mətanət ilə Xəyalə (Aysel Nazim) olanlardan xəbər tuturlar. 8-ci mövsümdən etibarənsə, Qismət Moskvaya gedir. Taleh isə hər iki həyat yoldaşından boşanır. Taleh ilə Mətanət şərikli evdə yaşayırlar. 9-cu mövsümdə Məhəbbət gedir, Qismət qayıdır. Bacanaqlar serialının bütün mövsümlərinin rejissoru olmuş Ramin Hacıyev çəkdikləri hər 3 serialdan (Bacanaqlar, Qız Atası, Qardaşlar) ayrılır. Qismət isə seriala yenidən qayıdır.

## Mövsümlər



### 1-ci mövsüm (2009–2010)
2009–2010, seriyaların sayı: 13, serialın adı: Bacanaqlar (1–49).

### 2-ci mövsüm (2010–2011)
2010–2011, seriyaların sayı: 49, serialın adı: Bacanaqlar (49–97).

### 3-cü mövsüm (2011–2012)
2011–2012, seriyaların sayı: 51, serialın adı: Bacanaqlar (98–148).

### 4-cü mövsüm (2012–2013)
2012–2013, seriyaların sayı: 44, serialın adı: Bacanaqlar (149–192).

### 5-ci mövsüm (2013–2014)
2013–2014, seriyaların sayı: 44, serialın adı: Bacanaqlar (193–236).

### 6-cı mövsüm (2014–2015)
2014–2015, seriyaların sayı: 45, serialın adı: Köhnə Bacanaqlar (237–240), Eks-Bacanaqlar (241–281).

### 7-ci mövsüm (2015–2016)
2015–2016, seriyaların sayı: 43, serialın adı: Eks-Bacanaqlar (282–324).

### 8-ci mövsüm (2016–2017)
2016–2017, seriyaların sayı: 40, serialın adı: Eks-Bacanaqlar. Şərikli Ev. (325–326), Bacanaqlar. Şərikli ev. (327-Hal-hazırda.).

### 9-cu mövsüm (2017–2018)
2017–2018, seriyaların sayı: 40, serialın adı: Bacanaqlar. Yeznə-Qayın. (365–404).

### 10-cu mövsüm (2018-)
2018-Hal-hazırda, seriyaların sayı: 1, serialın adı: Bacanaqlar. 10 İl.(405-Hal-hazırda).

## İstinadlar

## Həmçinin bax

## Xarici keçidlər